Harctéri alkalmazására az afganisztáni és csecsenföldi konfliktusok során került sor. Mindkét konfliktusban a Szmelcsak (fenegyerek) lézervezérlésű lövedék gyorsan, precízen és mindössze néhány lövedék felhasználásával képes volt elpusztítani a célpontokat. A hatalmas tűzerő kompenzálja a Tyulpan alacsony tűzgyorsaságát. Egyes jelentések alapján az aknavetőrendszert bevetette a szír hadsereg a 2012-es homszi offenzíva során. Más jelentések szerint viszont a vontatott M−240 aknavető került bevetésre. 2015. július 4-én EBESZ megfigyelők, akik a fegyvermozgásokat követik nyomon az ukrajnai konfliktus során pilóta nélküli repülőgépekkel (UAV), 2SZ4 aknavetőket azonosítottak a Donyecki Népköztársaság által felügyelt területen.